《许当郎中自温陵寄诗叙旧游之感奉酬》
宋代·沈遘

少小温陵客，于今记昔游。故人情最厚，嘉句远相求。

胜事成陈迹，流年换白头。僧坊屡题壁，知有旧痕不。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。